En sordin er en dæmper. Betegnelsen bruges typisk om en dæmper på musikinstrumenter. På en violin samt andre strygere i samme familie, er en sordin en slags klemme, der sættes på "stolen". Sordinen stopper nogle af svingningerne fra strengene, der bevæger sig via stolen til resonanskassen. På den måde dæmper en sordin instrumentets lyd. Sordiner er typisk lavet af hårdt gummi, men findes også i metal, hvis der skal lægges en ekstra dæmper på instrumentet Sordinen har i øvrigt givet navn til de to psykofarmaka sordinol og cissordinol, da de "lægger en dæmper på patienten".